Ιταλική κατοχή και αντίσταση στη Θεσσαλία 1940-1943
Creators: name: Σακελλαρίου, Δημήτριος Θεοχάρη
Publisher: name: Aristotle University of Thessaloniki
Year: 2017
Subjects: Δεύτερος Παγκόσμιος Πόλεμος
Ιταλική κατοχή
Θεσσαλία
Second World War
Italian occupation
Thessaly

description: Ο Δεύτερος Παγκόσμιος Πόλεμος είναι ένα σημαντικότατο ιστορικό γεγονός, ορόσημο για τον κόσμο όλο· με συνέπειες όχι μόνο στις σχέσεις μεταξύ των κρατών και των διμερών τους επαφών αλλά και στους άμεσους αποδέκτες, δηλαδή τους απλούς πολίτες των τοπικών κοινωνιών. Στην παρούσα εργασία γίνεται προσπάθεια παρουσίασης και ανάδειξης των διμερών σχέσεων Ελλάδας-Ιταλίας κατά τη διάρκεια του εικοστού αιώνα αλλά και της εξέλιξης του Ελληνοϊταλικού Πολέμου και της Ιταλικής Κατοχής στην Ελλάδα και μάλιστα σε ένα συγκεκριμένο τόπο, τη Θεσσαλία. Ωστόσο η περίοδος που ερευνάται, εξελίσσεται χρονικά από την 28η Οκτωβρίου 1940, κήρυξη του πολέμου μεταξύ Ιταλίας και Ελλάδας, έως και 8η Σεπτεμβρίου 1943, ημέρα συνθηκολόγησης της Ιταλίας με τους Δυτικούς Συμμάχους. Κεντρικό σημείο της εργασίας αποτελεί επίσης το παλλαϊκό αντιστασιακό κίνημα στη Θεσσαλία ενάντια στον κατακτητή (Ιταλία, Γερμανία) τη συγκεκριμένη περίοδο. Έτσι η εργασία διαρθρώνεται ως εξής: Σε πρώτο χρόνο, πραγματοποιείται μια αναδρομή στη μεταξική δικτατορία, αλλά και τη διεθνή κατάσταση όχι μόνο κατά τη διάρκεια της ιταλικής εισβολής αλλά και κατά τις προηγούμενες δεκαετίες στην Ελλάδα, την Ευρώπη και τον κόσμο. Σε δεύτερο χρόνο, το ενδιαφέρον εστιάζεται στις σχέσεις των δύο κρατών-βασιλείων. Ακολουθούν τα ζητήματα του πολέμου και των δεινών που επέφερε και στις δύο πλευρές, κατακτητών και κατακτημένων. Ιδιαίτερο ενδιαφέρον αποκτά και η έρευνα των εγκλημάτων πολέμου που συντελέστηκαν από την πλευρά των Ιταλών κατακτητών σε βάρος των χωριών και των πληθυσμών της θεσσαλικής υπαίθρου. Γίνεται επίσης καταγραφή της αντίδρασης των τοπικών κοινωνιών με τους φορείς (οργανώσεις, εκπρόσωποι, ένοπλες αντιστασιακές ομάδες) και τους τόπους αντίστασης στη Θεσσαλία. Στην τελευταία ενότητα της εργασίας μελετάται η τύχη της ιταλικής Μεραρχίας Πινερόλο στη Δυτική Θεσσαλία μετά την πολιτική μεταβολή της Ιταλίας και τη συνθηκολόγηση αυτής με τους Συμμάχους. Το πόνημα κλείνει με την ενότητα των συμπερασμάτων, του βιβλιογραφικού πίνακα. Στο τέλος βρίσκεται παράρτημα εγγράφων, ιστορικών χαρτών και εικόνων.
description: The Second World War is one of the most important historical events ever, a turning point for the whole world that not only impacted relations between states and bilateral contacts, but also directly affected ordinary citizens in local communities. This paper attempts to present and showcase bilateral relations between Greece and Italy during the 20th century and depict the development of the Greco-Italian War and the Italian Occupation of Greece, in one specific location: Thessaly. However, the key period examined ranges from 28 October 1940, when war between Greece and Italy was declared, and 8 September 1943, the day when Italy reached terms with the Western Allies. A key aspect of this paper is the populist resistance movement in Thessaly against the conquering forces of Italy and Germany over that period. The structure of the paper is as follows: It opens with an overview of the Metaxas dictatorship and the international situation, not just during the Italian invasion but also in previous decades, looking at Greece, Europe and the world. Then interest focuses on the relations between the two states - kingdoms. War-related issues and the troubles it brought for both sides, conqueror and conquered, are subsequently discussed. One particularly interesting issue is the investigation of war crimes committed by the Italian conquerors against villages and local populations in the Thessalian countryside. The reaction of local communities is also recorded, setting out the organisations and their representatives, armed resistance groups, and sites of resistance in Thessaly. The final section of the paper explores the fate of the Italian Pinerolo Brigade in Western Thessaly after the change in Italy's political regime, and terms being made with the Allies. The paper closes with a section of conclusions and a bibliographical list. Right at the end is the annex of documents, historical maps and images.